คาเนอจิ

คาเนอจิ ( หมวดหมู่:CS1 ใช้อักษรภาษาเชโรกี (chr); ) หรือ กานาจิ ( ) เป็นซุปถั่วฮิคกอรีที่ชาวเชโรกีรับประทานแต่เดิม ซึ่งประกอบด้วยถั่วฮิคกอรีบดต้มในน้ำเป็นหลัก เมล็ดฮิคกอรี (น่าจะเป็นสายพันธุ์ Carya ovata  ซึ่งขึ้นชื่อเรื่องความหวานตามธรรมชาติ) ถูกเลือกใช้เนื่องจากฮิคกอรีเป็นต้นไม้เฉพาะถิ่นในทวีปอเมริกาเหนือที่มีเมล็ดรับประทานได้ และเป็นที่ทราบกันว่าเจริญเติบโตอย่างอุดมสมบูรณ์ในพื้นที่ป่าที่ชาวเชโรกีตั้งถิ่นฐาน

 ประวัติ 
เอ็ดเวิร์ด ลูอิส สเตอร์เทแวนต์ () เขียนอธิบายในหนังสือ Sturtevant's Notes on Edible Plants ถึงการปฏิบัติของชาวอินเดียนแดงฟลอริดาBritish West Florida formerly included lands in present-day southern Mississippi and Alabama. Bernard Romans, in his book, A Concise Natural History of East and West Florida, published in New York in 1776, was writing specifically about the Chickasaw Indians whom he encountered there. ดูที่ p. 68 ที่ทำของเหลวสีขาวขุ่นซึ่งพวกเขาเรียกว่า 'นมถั่ว' จากถั่วของต้นฮิคกอรีเปลือกหยาบ (, Carya ovata) โดยอ้างถึงเบอร์นาร์ด โรมันส์ () ซึ่งเขียนว่า: "พวกเขาชอบนมนี้มากและกินมันกับมันเทศ"

 คุณค่าทางโภชนาการและการใช้ในอดีต 
เนื้อถั่วฮิคกอรีแห้งมีไขมันและโปรตีนสูง ประกอบด้วยน้ำร้อยละ 3, คาร์โบไฮเดรตร้อยละ 18, โปรตีนร้อยละ 13 และไขมันร้อยละ 64 โดยทั่วไปแล้วถั่วจะถูกนำไปแปรรูปเป็นน้ำมันหรือทำเป็นก้อนถั่วบดที่สามารถใช้ทำน้ำสต๊อกสำหรับสตูและซุปได้ ตามประเพณีแล้ว คาเนอจิจะรับประทานโดยการเติมน้ำซุปลงในโฮมินี ( ; ) ที่เตรียมจากข้าวโพดหัวแข็ง ( ; ) ซึ่งในปัจจุบันส่วนใหญ่ใช้ข้าวโพดสายพันธุ์ฮิคกอรีคิง () ในการทำโฮมินี

 วิธีการเตรียมแบบดั้งเดิม 
คาเนอจิทำโดยการเก็บผลฮิคกอรี ( ) ในป่า ซึ่งมักจะทำในเดือนตุลาคม เปลือกนอกจะถูกนำออก ในขณะที่เปลือกชั้นในพร้อมเมล็ดจะถูกนำไปตากแห้งบนตะแกรงหน้ากองไฟ เนื่องจากถั่วฮิคกอรีไม่ค่อยมีการส่งออกในเชิงพาณิชย์ จึงสามารถใช้ถั่วพีแคนหรือถั่ววอลนัตแทนได้ หรือใช้ส่วนผสมของวอลนัตและพีแคนในปริมาณเท่า ๆ กันก็ได้

นำถั่วฮิคกอรีแห้งพร้อมเปลือกชั้นในมาวางบนหินแบนขนาดใหญ่ที่ใส่ไว้ในตะกร้าทรงแบนที่บุชั่วคราวด้วยผ้า แล้วจึงทุบให้แตกด้วยหินขนาดเล็กกว่า หลังจากทุบเปลือกและบดเนื้อถั่วแล้ว เนื้อถั่วที่ได้จะถูกร่อนผ่านตะกร้าที่ทำเป็นตะแกรง (ปัจจุบันใช้ตะแกรงและที่กรองแบบสมัยใหม่) เมล็ดและเศษเปลือกเล็ก ๆ ที่ผ่านตะแกรงจะถูกนำไปใส่ในครกไม้ขนาดใหญ่ แล้วตำด้วยสากไม้ขนาดใหญ่ () จนกระทั่งสามารถปั้นเป็นก้อนได้ ถั่วที่บดแล้วจะถูกปั้นด้วยมือเป็นก้อน เพื่อเก็บไว้หลายวันจนกว่าจะพร้อมใช้งาน

ตามธรรมเนียมดั้งเดิมเมื่อต้องการทำซุป จะใช้หม้อดินเผาใส่น้ำไว้ครึ่งหนึ่ง นำน้ำไปต้มจนเดือด แล้วใส่ถั่วบดที่ถูกปั้นเป็นก้อนลงในหม้อน้ำเดือด หรืออาจจะเทน้ำเดือดลงบนก้อนถั่วบดที่วางอยู่ในหม้อพร้อมกับคนตลอดเวลา เมื่อซุปได้ความข้นที่เหมาะสม ซึ่งโดยปกติจะใช้เวลาต้มประมาณ 10 นาที ก็สามารถตักซุปเสิร์ฟได้ ซุปข้นมักจะเสิร์ฟพร้อมกับขนมปังหรือแป้งต้มชนิดใดก็ได้ ในขณะที่ซุปเหลวสามารถใช้เป็นเครื่องดื่มได้ ปัจจุบันนักวิจารณ์อาหารส่วนใหญ่แนะนำให้รับประทานซุปคาเนอจิเป็นอาหารหลักกับข้าว หรือกับมันเทศ บางสูตรอาจเติมน้ำเชื่อมเมเปิลเล็กน้อยเพื่อเพิ่มความหวานให้กับซุป

 ดูเพิ่ม 


 อ้างอิง 

 แหล่งข้อมูลอื่น 
 Kanuchi and the Search for a Native American Soup, seriouseats.com
 Osiyo TV, , Edith Knight อธิบายขั้นตอนการทำคาเนอจิ / 2 มกราคม 2016, นาทีที่ 02:40–05:00
 East Meets Kitchen, , พฤศจิกายน 2021
 Cherokee Phoenix, , บรรยายโดย Roberta Sapp พลเมืองชาติเชโรกี

หมวดหมู่:อาหารอเมริกันพื้นเมือง
หมวดหมู่:อาหารมังสวิรัติ
หมวดหมู่:อาหารอเมริกาเหนือ
หมวดหมู่:วัฒนธรรมเชโรกี
หมวดหมู่:ซุปอเมริกัน
หมวดหมู่:อาหารประเภทถั่ว